CELEX: C2004/314/03
Language: sk
Date: 2004-12-18 00:00:00
Title: Uznesenie Súdneho dvora (druhá komora) z 23. septembra 2004 v spojených veciach C-435/02 a 103/03 (návrhy na začatie prejudiciálneho konania, ktoré podali Landgericht Essen a Landgericht Hagen): Axel Springer AG proti Zeitungsverlag Niederrhein GmbH & Co. Essen KG a Hans-Jürgen Weske (Článok 104 ods. 3 rokovacieho poriadku — Právo obchodných spoločností — Smernica 90/605/EHS, ktorou sa mení rozsah pôsobnosti smernice 78/660/EHS a smernice 83/349/EHS — Článok 54 ods. 3 písm. g) Zmluvy ES (zmenený, teraz článok 44 ods. 2 písm. g) ES) — Obchodná spoločnosť vo forme jednoduchej komanditnej spoločnosti, v ktorej všetkých spoločníkov s ručením neobmedzeným tvoria spoločnosti s ručením obmedzeným — GmbH & Co. KG — Uverejnenie ročných účtovných závierok — Možnosť tretích osôb nahliadnuť do týchto dokumentov — Pojem tretie osoby — Zahrnutie okrem iného konkurenčných subjektov — Platnosť — Právny základ — Princíp slobody výkonu povolania — Princíp slobody tlače a princíp rovnakého zaobchádzania)

18.12.2004   
            
            
               SK
            
            
               Úradný vestník Európskej únie
            
            
               C 314/2
            
         
      UZNESENIE SÚDNEHO DVORA
   
   (druhá komora)
   z 23. septembra 2004
   v spojených veciach C-435/02 a 103/03 (návrhy na začatie prejudiciálneho konania, ktoré podali Landgericht Essen a Landgericht Hagen): Axel Springer AG proti Zeitungsverlag Niederrhein GmbH & Co. Essen KG a Hans-Jürgen Weske (1)
   
   (Článok 104 ods. 3 rokovacieho poriadku - Právo obchodných spoločností - Smernica 90/605/EHS, ktorou sa mení rozsah pôsobnosti smernice 78/660/EHS a smernice 83/349/EHS - Článok 54 ods. 3 písm. g) Zmluvy ES (zmenený, teraz článok 44 ods. 2 písm. g) ES) - Obchodná spoločnosť vo forme jednoduchej komanditnej spoločnosti, v ktorej všetkých spoločníkov s ručením neobmedzeným tvoria spoločnosti s ručením obmedzeným - GmbH & Co. KG - Uverejnenie ročných účtovných závierok - Možnosť tretích osôb nahliadnuť do týchto dokumentov - Pojem tretie osoby - Zahrnutie okrem iného konkurenčných subjektov - Platnosť - Právny základ - Princíp slobody výkonu povolania - Princíp slobody tlače a princíp rovnakého zaobchádzania)
   (2004/C 314/03)
   Jazyk konania: nemčina
   V spojených veciach C-435/02 a C-103/03, predmetom ktorých sú návrhy na začatie prejudiciálneho konania podľa článku 234 ES, ktoré podali Landgericht Essen (Nemecko) a Landgericht Hagen (Nemecko) uzneseniami z 25. novembra 2002 a 11. februára 2003, doručenými Súdnemu dvoru 2. decembra 2002 a 5. marca 2003, vo vzťahu ku konaniam Axel Springer AG proti Zeitungsverlag Niederrhein GmbH & Co. Essen KG (C-435/02) a Axel Springer AG proti Hans-Jürgen Weske (C-103/03), Súdny dvor (druhá komora) v zložení: predseda komory C. W. A. Timmermans (spravodajca), sudcovia J.-P. Puissochet, R. Schintgen, F. Macken a N. Colneric, generálny advokát: F. G. Jacobs, tajomník: R. Grass, vydal dňa 23. septembra 2004 uznesenie, ktorého výrok znie:
   
               1.
            
            
               V rozsahu, v akom zo smernice Rady 90/605/EHS z 8. novembra 1990, ktorou sa mení a dopĺňa smernica 78/660/EHS o ročnej účtovnej závierke a smernica 83/349/EHS o konsolidovaných účtovných závierkach, pokiaľ ide o rozsah pôsobnosti týchto smerníc, vyplýva, že každý môže nahliadnuť do ročných účtovných závierok a výročných správ spoločností, ktoré smernica uvádza a to bez toho, aby musel preukázať právny nárok, alebo záujem, ktorý vyžaduje ochranu, mohla byť táto smernica platne prijatá na základe článku 54 ods. 3 písm. g) Zmluvy ES (zmenený, teraz článok 44 ods. 2 písm. g) ES).
            
         
               2.
            
            
               Zo skúmania prvých dvoch otázok vo veci C-435/02 a druhej a tretej otázky vo veci C-103/03 vo vzťahu k všeobecným princípom práva Spoločenstva týkajúcim sa slobody výkonu povolania a slobody prejavu nevyplynulo nič, čo by mohlo ovplyvniť platnosť smernice 90/605.
            
         
               3.
            
            
               Zo skúmania tretej otázky vo veci C-435/02 a štvrtej otázky vo veci C-103/03 vo vzťahu k princípu rovnakého zaobchádzania nevyplynulo nič, čo by mohlo ovplyvniť platnosť smernice 90/605.
            
         
      (1)  Ú. v. EÚ C 191 z 10.8.2002
   
   
      Ú. v. EÚ C 12 z 10.5.2003